Diaz

Andres Rafael Diaz, kjent som Diaz, (født 26. juli 1976) er en norsk hiphop-artist og rapper fra Jessheim utenfor Oslo. Diaz kalles også for «Han halvt spanske» og «Fanden». 

Han er har spansk far og norsk mor, og var tidlig opptatt av å høre på plater og lære seg å scratche. Det var som DJ han begynte sin løpebane innen hiphop-kulturen, og han møtte Tommy Tee for første gang da Tee drev nærradioen Rainbow Radio – det nærmeste man kom en hiphop-næradio i byen på den tiden. Ikke lenge etter startet Diaz det første hiphop-radioshowet på Romerike.

Diaz debuterte offisielt som rappartist i 1996 da han deltok på en remix. Han jobbet først som lokal DJ på diverse klubber på Jessheim. Den første platen 2050 er oppkalt etter postnummeret til Jessheim, kom i år 2000, og var en stor salgsskuffelse for Tee Productions, men høstet gode kritikker både i Norge og utenlandshttp://www.dagbladet.no/nyheter/1997/10/22/32635.html blant annet i utenlandske blader som The Source, Billboard og Hip-Hop Connection. Det amerikanske musikkmagasinet Billboard omtalte Diaz som en ny komet fra Europa . Produsent for platen var Tommy Tee. For albumet ble han nominert til Alarmprisen 2001 i klassen årets hiphop/rapalbum og ble i tillegg nominert til Spellemannprisen 2000 i klassen årets musikkvideo for «La vida loca» fra albumet.

I 2003 ga han ut oppfølgeralbumet Velkommen hjem Andres med singler som «Hvem er denne karen?» og «Jessheim». Albumtittelen er en referanse til filmen Velkommen Hjem, Anders som ble filmet på Jessheim i 1985 med lokale skuespillere.  For albumet ble han nominert til både Spellemannprisen 2003 og Alarmprisen 2004 i klassen hiphop/rap, samt til Spellemannprisen i klassen årets musikkvideo for «Hvem er denne karen».

Han siste album var Jessheimfandenfra 2006 med singlene «Ikke alene» og «Mitt Stille Vann». I forbindelse med utgivelsen annonserte han at han kom til å gi seg som rapper etter utgivelsen.

Etter rapkarrieren har han studert han ved Handelshøyskolen BI og jobbet for Oslo Røde Kors med barn og unge i hovedstaden.

 Diskografi 
 Album 
DatoAlbumPlateselskap200020502003Velkommen hjem Andres2006Jessheimfanden

 Singler og 12" 
DatoAlbumPlateselskap1999Crossing Borders 12"2000I Come To Collect 12"2000Star From Trini2000Star From Trini remix (ft. El Da Sensei) 12"2001Takk 12"2002Stikking2003Jessheim2003Hvem er denne karen?2005Ikke alene (med Dina)2005Mitt Stille vann

 Gjest på 
DatoArtistTittel1996Helen Eriksen Shake My Hand (remix)1997N-Light-N's "Deep Green" Go Fishing Primoz I1997T&D Basment Hits Complation by Tee & Diaz

 Referanser 

 Eksterne lenker 

  Omtale i Norsk pop- og rockleksikon fra 2005

Diaz